Адыгэхэр зэкъуэзыгъэувэ
КъБР-м и Жылагъуэ палатэм епхауэ лажьэ ЩIалэ гъуалэ Советым хэтхэм Адыгэ ныпым и махуэм теухуа Iуэхугъуэ куэд республикэм щрагъэкIуэкIащ. Ар и жэрдэмт ЩIалэгъуалэ советым щIэныгъэмкIэ, егъэджэныгъэмрэ щIэблэр хэкупсэу гъэсэнымкIэ и комиссэм и унафэщI Лий Ланэ.
Лий Ланэ хабзэм тету адыгэ джэгу Шэджэм къалэм щригъэкIуэкIащ, Къанкъул Линэ Налшык «Си ныпыр» зыфIища Iуэхур къыщызэригъэпэщащ, Блий Каринэ Мысостей къуажэм пшыхь гукъинэж щызэхишащ, Мэремыкъуэ Рустам я пашэу, адыгэ ныпхэр яIыгъыу щIалэгъуалэм Тэрч къалэр къызэхакIухьри, лъэпкъ къафэхэр ягъэлъэгъуэжащ, Бекъалды Аслъэн Бахъсэн къалэм дэт курыт еджапIэхэм гуфIэгъуэ зэ хыхьэхэр щригъэкIуэкIащ. Я Хэкур, лъэпкъ щэнхабзэр фIыуэ ялъагъуу щIэблэр гъэ сэным хуэунэтIауэ щытащ а Iуэхугъуэхэр.
ЩIалэгъуалэ советым хэтхэм ныбжьыщIэхэм жра Iащ адыгэ ныпым и мы хьэнэр, ар щIагъэлъапIэр. «Мы Iуэхум зыщыхуэдгъэ хьэзырым, сэ аргуэру зэ зыхэсщIащ лъэпкъым и тхыдэр щIалэгъуалэм зэ рафIэгъэщIэгъуэныр. Ахэр дихьэхыу едэIуащ ныпыр зищIысым, апхуэдэуи гупыж ящIри, адыгэбзэкIэ уэрэдхэмрэ усэхэмрэ жаIащ», — къыхегъэщ Блий Каринэ.
«СызэреплъымкIэ, лъэп къыр зэкъуэзыгъэувэ да мыгъэщ ди ныпыр. Ныб -жьы щIэ хэм ядэтлъэгъуащ лъэпкъ хабзэхэм я гур зэрахузэIухар», — жеIэ Лий Ланэ.
КъБР-м и Жылагъуэ палатэм епхауэ лажьэ ЩIалэ гъуалэ советым хэтхэм я Iуэхухэр къыдаIыгъащ республикэм и районхэмрэ къалэхэмрэ егъэджэныгъэмкIэ, щэнхабзэмкIэ я управленэхэм.
КъБР-м и Жылагъуэ палатэм епхауэ лажьэ ЩIалэгъуалэ советым
и пресс-IуэхущIапIэ.
